བུ་ལྷ་བསྟན་འཕེལ་དང་བུ་མོ་སོ་མ་ར་ཙ།
གནའ་སྔ་མོ་བུ་ལྷ་བསྟན་འཕེལ་བྱ་བ་ཞིག་དང་བུ་མོ་སོ་མ་ར་ཙ་བྱ་བ་
ཞིག་ཡོད། ཁོང་གཉིས་ནི་ཉིན་ལྟར་མཉམ་དུ་ལུག་འཚོ་བར་འགྲོ་གི་ཡོད་ལ་ཕན་
ཚུན་གཅིག་རོགས་གཅིག་ཕན་བྱས་ནས་དུས་ཚོད་མང་ཙམ་སོང་བས་འབྲལ་བར་
དཀའ་བའི་བརྩེ་དུང་གི་དྲ་བས་ཡོངས་སུ་བཅིངས་ནས་སོ་སོའི་བརྩེ་དུང་གི་
མཚོན་ཆེད་དངུལ་གདུབ་དང་གསེར་གདུབ་གཉིས་ཕན་ཚུན་དྲན་རྟེན་དུ་སྤྲོད་རེས་
བྱས་སོ། །
དེ་ཉིན༌དགོང༌མོ༌བུ༌མོས་ལུག་རྣམས་ལྷས་རར་བཅུག་ནས་བ་བཞོ་བར་
ཕྱིན། བུ་མོའི་བཞོ་གཡོག་ལ་ཁ་བ་དགུ་ལྕགས་བྱ་བ་ཞིག་ཡོད་པ་དེ་ནི་ཧ་ཅང་གི་
ཕྲག་དོག་ཅན་ཞིག་ཡོད་པ་དང་བུ་མོའི་ཨ་མ་བདུད་མོ་འདྲ་བ་དེ་དང་རྒྱུན་དུ་ཁ་
མཐུན་ནས༌བུ་མོར་སྡུག་རྩུབ་ཚད་མེད་གཏོང་གི་ཡོད། བུ་མོས་འོ་མ་འཇོ་སྐབས་
རྣམ་ཀུན་ཕུ་ཐུང་བརྫེ་གི་ཡོད་ཀྱང་དེ་ནུབ་གཡོག་མོས་གསེར་གདུབ་མེད་པ་
མཐོང་དོགས་ཀྱིས་ཕུ་ཐུང་གློད༌ནས་འོ་མ་འཇོ་བཞིན་བསྡད། བེའུ་བཟུང་བཞིན་
ཡོད་པའི་གཡོག་མོས་དེ་རིགས་ནས་སྲས་མོ། སྲས་མོ། དར་གོས་ཆེན་གྱི་ཕུང་
ཐུང་ཡར་ཙམ་བརྫེས་པ་གནང་ཅེས་བརྗོད་པས་བུ་མོས་ཡིད་སུན་བཞིན་དུ་ཕུ་ཐུང་
ཡར་འཐེན་ཙམ་བྱས་ནས་ རང་འཇགས་གློད། ཡང་གཡོག་མོས་ཐེངས་གསུམ་
ཙམ༌བཤད་པས་བུ་མོ་ཐབས་མེད་པར་གྱུར་ནས་ད་ཁྱོད་ལ་ཁྱད་འདུག་ན་ཡཱ།
ཟེར་བརྗོད་ནས་ཕུ་ཐུང་ཡར་བརྫེས། དེའི་ཚེ་གཡོག་མོས་གསེར་གདུབ་མེད་པར་
-569-

ལྷ་སའི་དམངས་ཁྲོད་སྒྲུང་གཏམ།
དངུལ་གདུབ་ཞིག་ཡོད་པ་རིག་པས༌མོས༌ལྐོག་ཏུ༌བུ༌མོའི་ཨ་མར༌གནས་ཚུལ་
བརྗོད་དུ་སྐྱོད། གནས་ཚུལ་ཤེས་རྗེས་ཨ་མ་དེ་རབ་ཏུ་ཁྲོས་ནས་བུ་མོ་འཕྲལ་མར་
རང༌གི་མདུན་དུ་བོས་ནས་ཁྱོད་ཀྱིས་ཉོན་ཅིག ངའི་གསེར་གྱི་གདུབ་བུ་གང་དུ་
ཡོད། ཁྱོད་ཀྱིས་དྲང་པོ་ཤོད་ཅིག་དེ་མིན་ན་ཁྱོད་ཕྱིར་འབུད་བྱེད་རྒྱུ་ཡིན་ཞེས་
འཇིགས་སྐྲག་སྐུལ། བུ་མོ་ནི་མ་ཡི་སྐད་ཆ་ཉན་རྗེས་ལུས་པོ་ཡོངས་སུ་གློག་
འཁྱུད་པ་ལྟར་སོང་ནས་རང་དབང་མེད་པར་པུས་མོའི་ལྷ་ང་ས་རུ་བཙུགས་ནས་
ཡུམ་དྲིན་ཆེ་སྐུ་རླུང་མི་གནང་བར་མཛད་རོགས། བདག་གི་གསེར་གདུབ་དེ་ཁ་
ས་ལུག་ལ་འུར་རྡོ་རྒྱག་སྐབས་བོར་བརླག་སོང་བས་གནས་སྐབས་ཕུ་ཡི་བུ་ལྷ་
བསྟན་འཕེལ་གྱི་དངུལ་གདུབ་གཡར་བ་ཡིན། གསེར་གདུབ་རྙེད་རྗེས་ཨ་མར་
འབུལ་རྒྱུ་ཡིན་ཞེས་བརྗོད། དེ་རྗེས་ཨ་མས་གང་དུ་བརླག་སོང་བྱས་པས་བུ་མོས་
ངེད་ཚོའི་མདུན་གྱི་ཚེར་རིའི་སྟེང་དུ་བརླག་སོང་བྱས་པས་ཨ་མས་བུ་མོ་བརྒྱ་ལ་
ཐག་པ་བརྒྱ་དང་། ཕོ་གཞོན་བརྒྱ་ལ་ཟོཪ་བ་བརྒྱ་བསྐུར་ནས་ཚེར་མ་རྣམས་
གཙང་མར་བརྔ་རུ་བཅུག འོན་ཏེ་གསེར་གདུབ་ཀྱི་དྲི་མ་ཙམ་ཡང་མཐོང་རྒྱུ་མེད།
ཨ་མ་ནི་བུ་མོས་མགོ་བསྐོར༌བཏང༌བ་ཤེས་རྗེས་ལྷག་པར་ཁྲོས་ནས་བུ་མོ་ཕྱིར་
འབུད་བྱེད་རྩིས་བྱས་པས་མཐར་བུ་མོ་སོ་མ་ར་ཙས་གསེར་གདུབ་དང་དངུལ་
གདུབ་བརྗེས་པའི་དོན་རྣམས་དྲང་པོར་བཤད། དེ་རྗེས་ཨ་མས་ང་ལེན་པར་ཕྱིན་
ཆོག་ཟེར་སྐབས་བུ་མོའི་གཅེན་གསུམ་ཡོད་པའི་ནང་ནས་ཆེ་བས་ཨ་མ་མ་འགྲོ་ང་
ཕྱིན་ཆོག་ཟེར་ནས་སང་དེ་ལུས་སུ་མདའ་གཞུ་ཐོགས་ནས་ཕུ་ལ་སོང་ངོ་། །ཁོ་བུ་
ལྷ་བསྟན་འཕེལ་གྱི་སྒོ་རྩར་འབྱོར་ནས་གླུ་དེ་ལྟར་བླངས་སོ། །ཚུར་ལ་ཉོན་གཅིག་
ཧམ་ཆེན་སྨྱོན་པ་ཁྱོད། ངེད་གཅུང་མོའི་གསེར་གདུབ་ཚབ་ཏུ་དངུལ་གདུབ་སྤྲད།
-570-

འཚོ་བའི་སྐྱིད་སྡུག་སྐོར་གྱི་སྒྲུང་།
དེ་རིང་ང་ཡིས་གཅུང་མོའི་ཚབ་བྱས་ནས་ཁྱོད་ཉིད་གསོད་དོ། ཞེས་མདའ་བཀང་
པས་བུས་སྒེའུ་ཁུང་ནས་ཕྱི་རུ་ཁ་ཕྱོགས་པས་བུའི་དཀར་གསལ་ཞལ་རས་རིག་
པས་རེ་ཞིག་མདའ་རྒྱག་མི་ནུས་པར་བདག་གི་གཅུང་མོའི་སྡོད་གྲོགས་འདི་ལྟར་
ཞིག་འདུག་པས་བསད་ཀྱང་དགོས་པ་མི་འདུག་སྙམ་ནས་མདའ་གཞུ་ཁྱེར་ནས་
ལོག༌པ༌དང༌སྒོ༌ར༌ཕྱི༌མའི༌ཁྱི༌མོ༌ཞིག༌བསད་ནས་དེའི་སྙིང༌ཨ་མར༌སྤྲད་ནས་
གསེར་གདུབ་ནི་གར་སོང་མི་འདུག་བུ་ཡི་སྙིང་དེར་ཡོད་ཅེས་བརྗོད་ནས་སྙིང་
དམར་དེ་ཨ་མའི་ལག་ཏུ་སྤྲད་ནས་ལོག་ཏུ་བསྐྱོད།
ཨ་མས་སྙིང་དེ་ནས་གང་ཙམ་བཟས་ནས་ལྷག་མ་རྣམས་གཡོག་མོ་ཁ་ལ་
དགུ་ལྕགས་ལ་བྱིན་པས་གཡོག་མོས་དེ་བུ་ལྷ་བསྟན་འཕེལ་གྱི་སྙིང་མིན་པར་
ཤེས་ནས་ཨ་མར་སྨྲས་པ་སྦྱིན་བདག་ལགས། འདི་ནི་བུ་ལྷ་བསྟན་འཕེལ་གྱི་སྙིང་
མིན་པར་ངེད་ཚོའི་ཁྱི་མོ་དམར་པོའི་སྙིང་རེད་འདུག་ཅེས་བཤད་པས་ཡང་ཨ་མ་
ང་རྒྱལ་ཆེར་བསྐྱེད་ནས་འགྲོ་རྩིས་བྱེད་སྐབས་གཅེན་པོ་འབྲིང་བས་ཨ་མ་མ་འགྲོ་
ཟེར༌ནས༌བསྐྱོད༌པས༌གོང༌བཞིན༌བུ༌ཡིད་དུ་འོང་བ་ཞིག་རིག་ནས་ཞི་མིའི་སྙིང་
ཞིག་ཐོགས་ནས་ཨ་མར་ཕུལ། ཡང་བུ་ལྷའི་སྙིང་མིན་པ་ཤེས་ནས་གཅེན་ཆུང་
ཤོས་དེ་གསོད་དུ་བཏང་ངོ་། །ཡང་གླུ་བླངས་པས་བུ་ཡི་སེམས་སུ་ཉིན་གསུམ་རིང་
བསྟུད་ མཪ་ སྐྱེས་ པ་ གསུམ་ ཡོང་ ནས་ བོས་བྱུང་། ད་ ལེགས་ ཉེས་གཅིག་ བལྟ་
དགོས་འདུག་སྙམ་ནས་གདོང་པ་གཡས་ལ་བཙག་དམར་པོ་བྱུགས་པ་དང་གཡོན་
ལ་བཙག་ནག་པོ་གཅིག་བྱུག ལག་པ་གཡས་ལ་ཕོར་པ་ཁ་ཆག་གཅིག་འཁྱེར།
ལག་པ་གཡོན་ལ་ཐང་ཁུག་གཅིག་འཁྱེར་ནས་སྒོ་ནས་ཐོན་ཏེ་བལྟས་པས་གཅེན་
པོ་ཆུང་བའི་སེམས་པར་བདག་གི་གཅུང༌མོར༌གཏན་གྲོགས༌མི༌སྡུག༌པ༌དེ་ལྟ་བུ་
-571-

ལྷ་སའི་དམངས་ཁྲོད་སྒྲུང་གཏམ།
འགྱེལ་བས་བུའི་ལག་པའི་གསེར་གདུབ་དེ་ཁྱེར་ནས་ནང་དུ་ལོག་གོ །གཅུང་པོ་
ཞིག་ཅི་ཡོང་སྙམ་ནས་མདའ་འཕངས་པས་བུ་དེ་ཉིད་དུ་སྒོ་རྩར་དྲན་པ་ཐོར་ནས་
ཆུང་བ་ནང་དུ་སླེབས་ནས་ཨ་མར་ཕུ་ཡི་བུ་ལྷ་ཁོའི་སྙིང་ལེན་ཁོམ་མ་བྱུང་། འོན་
ཏེ་གསེར་གདུབ་འདིར་ཡོད་ཅེས་བརྗོད་ནས་སྤྲད་པ་ཨ་མ་ཤིན་ཏུ་དགའ་པོ་བྱུང་
ནས་བུ་ཆུང་བར་དར་གྱིས་བཏུམས་ནས་ལྷ་གསོལ་ཀླུ་གསོལ་བྱེད་བཞིན་མཆིས།
དོན་དེ་བུ་མོས་ཤེས་པས་སེམས་སུ་སྡུག་བསྔལ་ཚད་མེད་བྱུང་ནས་འཆི་བ་ལྟར་
གྱུར་རོ། །
དེ་ན་
དེ༌ནས༌བུ༌ནི༌རྨ༌ཁ༌སྡུག༌ཏུ༌སོང༌ནས་འཆི་ལམ་དུ་འཁོད། བུའི་ཁྱིམ་མི་
རྣམས་ནས་སྐུ་ཕུང་ཞུ་འབུལ་བྱས། ཡིན་ནའང་བུ་ནི་བུ་མོར་སེམས་ཆགས་ཆེ་
བའི་རྐྱེན་གྱིས་མེར་ག་ཚོད་སྲེག་ཀྱང་སྲེག་མ་ཐུབ། དེ་ནས་བུ་མོ་སྐད་བཏང་ནས་
སྐྱོ་གླུ་ལེན་དུ་བཅུག་ཏེ་སྲེག་པས་ད་དུང་སྲེག་མ་ཐུབ། བུ་མོས་རང་གི་རྒྱན་གོས་
དག་མེ་ལ་ཕུད་པས་ཅུང་འཚིག་ཙམ་བྱུང་། འོན་ཀྱང་ཕུང་པོ་སྔར་བཞིན་སྲེག་མ་
ཐུབ་པས་མཐར་བུ་མོ་ཐབས་ཟད་ནས་རང་ལུས་མེའི་དཀྱིལ་དུ་མཆོངས་པས་མེ་
ལྕེ་ཆེར་ཆེར་འབར༌ནས༌གཉིས་ཀ་མེས་ཚིག་གོ །དེ་ནས་ཡུད་ཙམ་འགོར་རྗེས་དུ་
བ་ལང་ལོང་འཕྱུར་བའི་དཀྱིལ་ནས་གསེར་བྱིའུ་གཅིག་དང་དངུལ་བྱིའུ་གཅིག་
ཐོན་ཡོང་ནས་ནམ་མཁར་སྐོར་བ་ནང༌སྐོར༌གསུམ༌བརྒྱབ༌ནས༌དཔུང༌པ་མཉམ་
གཤིབ་ངང་ཤར་གྱི་ཕྱོགས་སུ་བསྐྱོད་དོ། །
སྒྲུང་མཁན། ཡབ་མདའ་ཤང་ཡབ་མདའ་གྲོང་ཚོའི་ཚེ་རིང་སྒྲོན་མ།
བསྡུ་མཁན། ཉི་མ་ཡོན་ཏན་དང་དགྲ་འདུལ།
བསྡུ་དུས། 1992. 1. 14
-572-

འཚོ་བའི་སྐྱིད་སྡུག་སྐོར་གྱི་སྒྲུང༌།
Rava Bazalia dely